CELEX: 32020R0405
Language: bg
Date: 2020-03-16 00:00:00
Title: Регламент за изпълнение (ЕС) 2020/405 на Комисията от 16 март 2020 година за определяне на механизмите относно докладите за качеството и тяхното съдържание, които трябва да се предават съгласно Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства (текст от значение за ЕИП)

17.3.2020   
               
               
                  BG
               
               
                  Официален вестник на Европейския съюз
               
               
                  L 80/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/405 НА КОМИСИЯТА
         от 16 март 2020 година
         за определяне на механизмите относно докладите за качеството и тяхното съдържание, които трябва да се предават съгласно Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1091 на Европейския парламент и на Съвета от 18 юли 2018 г. относно интегрирана статистика за земеделските стопанства и за отмяна на регламенти (ЕО) № 1166/2008 и (ЕС) № 1337/2011 (1), и по-специално член 11, параграф 4 от него,
         като има предвид, че:
         
                     (1)
                  
                  
                     В член 11, параграф 4 от Регламент (ЕС) 2018/1091 се изисква държавите членки да предават на Комисията доклади за качеството, в които се описва статистическият процес за всяка референтна година, и се дава възможност на Комисията да приема актове за изпълнение за установяване на практическите механизми относно докладите за качеството и тяхното съдържание.
                  
               
                     (2)
                  
                  
                     Необходимо е да се предвидят общите характеристики във връзка с качеството при докладването с оглед на обмена на данни и метаданни, свързани с качеството.
                  
               
                     (3)
                  
                  
                     Мерките, предвидени в настоящия регламент, са в съответствие със становището на Комитета на Европейската статистическа система,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            С настоящия регламент се установяват практическите механизми относно докладите за качеството и тяхното съдържание, които държавите членки предават на Комисията (Евростат) съгласно Регламент (ЕС) 2018/1091.
         
         
            Член 2
            Докладите за качеството по член 1 съдържат информация за критериите за качество и статистическите понятия, определени в приложението към настоящия регламент. В тях се указват и всички случаи на неспазване на тези критерии за качество.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 март 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 200, 7.8.2018 г., стр. 1.
      
      
         
            ПРИЛОЖЕНИЕ
            Доклади за качеството — критерии за качество и статистически понятия
            а)   
                  Докладите за качеството трябва да включват информация за всички критерии за качество, предвидени в член 12, параграф 1 от Регламент (ЕО) № 223/2009, както следва:
               
            
            1.   ОТНОСИМОСТ
            
                        а)
                     
                     
                        описание на ползвателите, съответните им потребности и обосновка на тези потребности;
                     
                  
                        б)
                     
                     
                        процедури за оценка на удовлетвореността на ползвателите и за получаване на статистически резултати;
                     
                  
                        в)
                     
                     
                        степен, в която са налични необходимите статистически данни.
                     
                  2.   ТОЧНОСТ
            
                        а)
                     
                     
                        оценка на точността, в която са обобщени отделните компоненти на масивите от данни;
                     
                  
                        б)
                     
                     
                        описание на извадковите грешки;
                     
                  
                        в)
                     
                     
                        описание на другите грешки.
                     
                  3.   АКТУАЛНОСТ И НАВРЕМЕННОСТ
            
                        а)
                     
                     
                        период между описаното събитие или явление и наличността на данните („актуалност“);
                     
                  
                        б)
                     
                     
                        период между целевата дата за предоставяне на данните и действителната дата на предоставяне („навременност“).
                     
                  4.   ДОСТЪПНОСТ И ЯСНОТА
            
                        а)
                     
                     
                        условия и средства, за да могат ползвателите да получат и използват данните, например съобщения за пресата, публикации, онлайн бази данни или достъп до микроданни;
                     
                  
                        б)
                     
                     
                        условия и средства, за да могат ползвателите да тълкуват данните, например документация за методологията и управлението на качеството.
                     
                  5.   СЪПОСТАВИМОСТ
            
                        а)
                     
                     
                        степен на съпоставимост между статистическите данни от различни географски райони;
                     
                  
                        б)
                     
                     
                        степен на съпоставимост между статистическите данни във времето.
                     
                  6.   СЪГЛАСУВАНОСТ
            
                        а)
                     
                     
                        степен, в която статистическите данни са съвместими с данните, получени от други източници (съгласуваност между предметни области);
                     
                  
                        б)
                     
                     
                        степен, в която статистическите данни са съвместими в рамките на даден масив от данни (вътрешна съгласуваност).
                     
                  б)   
                  Държавите членки трябва да докладват също за:
               
            
            1.   УПРАВЛЕНИЕ НА КАЧЕСТВОТО
            
                        а)
                     
                     
                        внедрените системи и създадените рамки за управление на качеството на статистическите продукти и процеси;
                     
                  
                        б)
                     
                     
                        оценките, които извършват на качеството на данните.
                     
                  2.   РЕВИЗИЯ НА ДАННИТЕ
            
                        а)
                     
                     
                        политиката във връзка с ревизията и ако е приложимо, причините за ревизиране на валидираните данни, например нови източници на данни, нови методи или друга съответна информация;
                     
                  
                        б)
                     
                     
                        датите, значимостта и мащабът на ревизиите.
                     
                  в)   
                  В съответствие с член 11, параграф 4 от Регламент (ЕС) 2018/1091 докладите за качеството трябва да съдържат информация за статистическия процес, в частност използваната методология и рамка за изготвяне на извадки, както следва:
               
            
            1.   СТАТИСТИЧЕСКО ПРЕДСТАВЯНЕ
            Следните аспекти на разпространените данни, които могат да бъдат представени под формата на таблици, графики или карти:
            
                        а)
                     
                     
                        описание на данните;
                     
                  
                        б)
                     
                     
                        система за класификация;
                     
                  
                        в)
                     
                     
                        секторен обхват;
                     
                  
                        г)
                     
                     
                        статистически понятия и определения;
                     
                  
                        д)
                     
                     
                        статистическа единица;
                     
                  
                        е)
                     
                     
                        статистическа съвкупност;
                     
                  
                        ж)
                     
                     
                        референтна област (географски обхват);
                     
                  
                        з)
                     
                     
                        времеви обхват (период, за който са налични данните);
                     
                  
                        и)
                     
                     
                        референтен период (обхванат от доклада период);
                     
                  
                        й)
                     
                     
                        мерна единица.
                     
                  2.   СТАТИСТИЧЕСКА ОБРАБОТКА
            Следните аспекти на всички извършени във връзка с данните операции, за да се извлече нова информация:
            
                        а)
                     
                     
                        рамка за изготвяне на извадки;
                     
                  
                        б)
                     
                     
                        план за извадките (ако е относимо);
                     
                  
                        в)
                     
                     
                        изходни данни;
                     
                  
                        г)
                     
                     
                        честота на събирането на данни;
                     
                  
                        д)
                     
                     
                        начин на събиране на данните, включително, ако е относимо, въпросниците (на английски език);
                     
                  
                        е)
                     
                     
                        валидиране на данните;
                     
                  
                        ж)
                     
                     
                        компилиране на данните;
                     
                  
                        з)
                     
                     
                        корекция.
                     
                  3.   ПОЛИТИКА ПО РАЗПРОСТРАНЕНИЕ
            Правила за разпространение на данните на национално ниво.
            4.   ЧЕСТОТА НА РАЗПРОСТРАНЕНИЕ
            Честотата, с която се разпространяват данните на национално ниво.
            г)   
                  Съгласно статистическите принципи по член 2, параграф 1, букви а), д) и е) от Регламент (ЕО) № 223/2009 държавите членки трябва да докладват за:
               
            
            1.   ИНСТИТУЦИОНАЛНИЯ МАНДАТ
            
                        а)
                     
                     
                        правните актове или другите споразумения за определяне на отговорността и правомощията за събиране, обработка и разпространение на статистическите данни;
                     
                  
                        б)
                     
                     
                        процедурите за обмен на данни и координация между субектите, изготвящи статистическите данни.
                     
                  2.   ПОВЕРИТЕЛНОСТТА
            
                        а)
                     
                     
                        законодателните мерки или другите официални процедури, възпрепятстващи неразрешеното оповестяване на данни, в резултат на което пряко или непряко би могло да се идентифицира отделно физическо лице или стопански субект;
                     
                  
                        б)
                     
                     
                        правилата за третиране на микроданните и агрегираните данни, за да се осигури статистическата поверителност и за да се предотврати неразрешеното оповестяване.
                     
                  3.   РАЗХОДИТЕ И ТЕЖЕСТТА
            
                        а)
                     
                     
                        разходите и тежестта във връзка със събирането и изготвянето на статистическия продукт;
                     
                  
                        б)
                     
                     
                        тежестта за респондентите;
                     
                  
                        в)
                     
                     
                        средната продължителност на интервютата в стопанствата (ако е възможно и относимо в зависимост от начина на събиране на данните).